En nokså stor og bred (for slekten , ca. 35 millimeter), blankt svart hjortebille. Hannens kjever (mandibler) er litt lengre enn resten av hodet, slanke, sigdformede, med en tann ved roten, men uten tenner lenger ute. Hodet er mye bredere enn langt, for det meste tett of fint punktert, i midten foran U-formet innbuktet med en tann på hver side av innbuktningen. Pronotum er rundet, nær dobbelt så bredt som langt. Dekkvingene er jevnbrede med fine punkstriper. Hunnen mangler de forstørrede kjevene, hodet er mindre og rundet, og kroppen tettere og grovere punktert enn hos hannen.